Държавен вестник, бр. 103, 2000 г., стр. 21

Б Р О Й  103
Д Ъ Р Ж А В Е Н   В Е С Т Н И К
С Т Р .  21
(4) Местоположението на поне един ветропо-
казател се обозначава чрез ивица с широчина
1,2 m, нанесена във вид на окръжност с диаметър
15 m. Стойката на ветропоказателя се разполага
в центъра на окръжността, а цветът на ивицата се
избира така, че да се осигури необходимият кон-
траст, като е желателно да се избере белият цвят.
(5) На летище, предназначено да се използ-
ва и нощем, се предвижда осветяване най-мал-
ко на един ветропоказател.
Чл. 100. (1) Указателят на посоката за каца-
не, ако е предвиден, се разполага на летището
на такова място, където се вижда добре.
(2) Указателят на посоката за кацане е с Т-
образна форма.
(3) Формата и минималните размери на ука-
зателя за кацане “Т” са дадени на фиг. 7.
(4) За “Т” указателя се избира бял или оран-
жев цвят, като изборът зависи от това, кой цвят
по-добре контрастира на фона, на който ще се
разположи знакът.
(5) Когато се изисква “Т” указателят да се
използва нощем, той или се осветява, или се
отделя с бели светлини.
Фиг. 7. Указател за посоката на кацане
Чл. 101. (1) На контролната кула на летище-
то се монтира сигнален прожектор.
(2) Сигналният прожектор подава червени,
зелени и бели сигнали и може:
1. ръчно да се насочва към всеки набелязан
обект;
2. да подава сигнал с всеки от посочените
цветове и след това—сигнал от всеки от други-
те два цвята;
3. да предава по Морзовата азбука съобще-
ние, използвайки един от трите цвята, със ско-
рост най-малко четири думи в минута.
(3) При избор на зелената светлина се отчи-
та ограничената граница на зеления цвят, опре-
делена в приложение № 4.
(4) Ъгълът на разсейване на лъча на сигналния
прожектор е не по-малко от 1° и не повече от 3° при
незначителна интензивност на светлината зад гра-
ницата от 3°. Ако сигналният прожектор е пред-
назначен за използване през деня, интензитетът
на цветната светлина е не по-малък от 6000 cd.
Чл. 102. (1) На летището може да бъде пред-
видена и сигнална площадка.
(2) Сигналната площадка се разполага така,
че от височина 300 m да се вижда от всички направ-
ления под ъгъл, по-голям от 10° над хоризонта.
(3) Сигналната площадка представлява рав-
на хоризонтална площадка с форма на квадрат
със страна най-малко 9 m.
(4) Цветът на сигналната площадка се изби-
ра така, че да контрастира с цветовете на из-
ползваните сигнални знаци.
(5) Сигналната площадка се огражда с бяла
ивица с широчина не по-малкa от 0,3 m.
Д Я Л  В Т О Р И
МАРКИРОВКА
Г л а в а  п е т а
ОБЩИ ПОЛОЖЕНИЯ
Чл. 103. (1) При пресичане на две (или пове-
че) ПИК се нанасят маркировъчни знаци върху
главната ПИК, с изключение на маркировката
на страничните ивици на ПИК, а маркировката
на другата (другите) ПИК се прекъсва. Марки-
ровката на страничните ивици на главната ПИК
е или продължена в пресичането, или прекъс-
ната.
(2) По отношение на маркировката степента
на важност на ПИК се определя в следния ред:
1. I—ПИК, оборудвана за точен подход за
кацане;
2. II —ПИК, оборудвана за неточен подход
за кацане;
3. III —необорудвана ПИК.
(3) При пресичане на ПИК и ПР се нанася
маркировката на ПИК, а маркировката на ПР се
прекъсва, като при това маркировката на стра-
ничните ивици на ПИК може да се прекъсне.
Чл. 104. (1) Изискванията спрямо маркиро-
въчните знаци на ПИК са следните:
1. да имат бял цвят;
2. при светли повърхности на ПИК белите
маркировъчни знаци да са оградени с черен цвят,
когато е възможно;
3. да се използват типове бои, които не вло-
шават чувствително характеристиките на три-
ене на пистата;
4. маркировката да се нанесе като непрекъс-
нато поле или във вид на серии надлъжни иви-
ци, създаващи същия ефект.
(2) Маркировъчните знаци на ПР и место-
стоянките на въздухоплавателните средства са
с жълт цвят.
(3) Линиите за безопасност на перона имат
цвят, който контрастира с цвета, използван за
маркиране на местостоянките на ВС.
(4) Когато летището се използва нощем,
маркировъчните знаци върху изкуствените нас-
тилки се нанасят със светлоотразяващи бои.
(5) Пътеката за рулиране без изкуствена
настилка има маркировка както ПР с изкустве-
на настилка.
Г л а в а  ш е с т а
МАРКИРОВКА НА ПИК
Раздел I
Маркировка на обозначението на ПИК
Чл. 105. (1) На праговете на ПИК с изкуст-
вена настилка се нанасят маркировъчни знаци,
обозначаващи ПИК.
(2) На праговете на ПИК без изкуствена
настилка също се нанася маркировка за обоз-
начаване на ПИК.
(3) Маркировката за обозначаване на ПИК
се разполага на прага на ПИК, както е показа-
но на фиг. 8.